คุณชายตะลอนชิม : Food+Plus สตรีทฟู้ดส์ กลางสยามสแควร์
ใจกลางเมืองอย่าง ,สยามสแควร์, อาหารฟู้ดคอร์ตในห้างดังๆที่ตั้งอยู่รายล้อม จานเดียวราคาเฉียดร้อย ปริมาณอาจเพียงครึ่งกระเพาะคนอวบระยะสุดท้ายอย่าง, คุณชายแป๊ะ, ลำพังคนมาเที่ยวพร้อมจ่ายแลกกับความสุข สะดวกสบายอยู่แล้ว แต่เหล่ามนุษย์เงินเดือน หนุ่มสาวชาวออฟฟิศถ้าใช้ชีวิตกินในห้างครบ 3 มื้อต่อวัน คงหนีไม่พ้นภาวะเดือนชนเดือน สัปดาห์นี้ ,คุณชายแป๊ะ, ขอแนะนำตรอกแคบๆ เชื่อมระหว่างสยามสแควร์ซอย 5 กับซอย 6 หลังธนาคารกรุงเทพ สาขาสยามสแควร์ ซอยเล็กๆยาวประมาณ 50 เมตร เป็นแหล่งรวมของกินอาหารไทยสตรีทฟู้ดส์ นานาชนิดราว 40 ร้าน มารวมกันไว้ในซอยนี้, Food+Plus, ลูกค้าหลักคือ พนักงานในห้างสรรพสินค้า รวมถึงนักท่องเที่ยวชาวต่างชาติ ขอคัดร้านที่ประทับใจมาให้รู้จักสัก 6 ร้าน เรียกว่าผ่านลิ้นทุกร้าน ดี เด็ด แค่ไหนตามไปอ่านกันเลย,ร้านแรกจัดว่าเด็ดสุด ,น้ำพริกเรยา, ของ, พี่ยา-เรยา, แซ่ตั้ง อายุ 51 ปี ชาว จ.สุราษฎร์ธานี โทรศัพท์ 08-5675-4342 น้ำพริกกุ้งเสียบรสชาติเด็ดขาด กุ้งกรุบกรอบรสกลมกล่อม น้ำพริกกะปิเคล้ามะม่วงเปรี้ยวสับซอยกินกับปลาทูของคู่กัน อร่อยคุ้มค่า คุ้มราคา 45 บาท พี่ขายมา 6 ปีแล้วค่ะ มีทั้งน้ำพริกลงเรือ น้ำพริกมะขาม น้ำพริกกุ้งเสียบ น้ำพริกไตปลา และน้ำพริกกะปิ ตำเองสดใหม่ทุกวัน พร้อมผักบริการ ใครชอบทานผักอะไรเป็นพิเศษบอกพี่ได้เลย พี่จัดการให้เต็มอิ่มค่ะ ข้าวไรซ์เบอร์รีผสมข้าวหอมมะลิ 1 จาน ได้น้ำพริก 2 ถ้วยเล็กๆ เลือกว่าจะทานคู่กับอะไรได้ 1 อย่าง มีทั้งปลาทู ทอดมัน ไข่ต้ม หมูทอด และกุนเชียง อยากให้ลูกค้าได้กินของดีในราคาที่เหมาะสม ลูกค้าพอใจ เราเองอยู่ได้ด้วย ต่างคนต่างเกื้อกูลกัน ด้วยสภาพเศรษฐกิจตอนนี้มันต้องช่วยกัน พี่เรยากล่าวไว้,ร้านถัดมา ,เจ๊แอ๋วเจ้าเก่า ก๋วยเตี๋ยวหมูน้ำตก, ของ ,เจ๊แอ๋ว-บุญส่ง อินทราชบัณฑิตย์, อายุ 67 ปี ชาว จ.พระนครศรีอยุธยา เบอร์โทรศัพท์ 08-9053-6480 หมูตุ๋นละลายในปาก รสชาติตามแบบฉบับคนอยุธยา ป้าขายมา 20 กว่าปีแล้ว ด้วยว่าพื้นเพเป็นคนอยุธยา จึงถนัดทำก๋วยเตี๋ยวหมูน้ำตกมาแต่ไหนแต่ไร สูตรของป้าไม่เหมือนใคร คือไร้กะทิ หมูตุ๋นที่ลูกค้าติดใจใช้ส่วนสันคอหมูหั่นเป็นท่อนตุ๋นนาน 4 ชั่วโมง ใครลองต้องติดใจเพราะเนื้อหมูตุ๋นละลายในปาก กระเทียมเจียวทำสดใหม่ให้ความหอม ส่วนเครื่องเคราครบครัน ทั้งเนื้อและเครื่องในหมู คุ้มราคาชามละ 45 บาท ที่ป้าขายไม่แพงเพื่อให้ลูกค้าพนักงานในห้างร้านต่างๆเขารับประทานได้ รวมไปถึงนักท่องเที่ยวชาวต่างชาติด้วย เจ๊แอ๋วเล่าถึงความแจ๋วในฝีมือ,ร้านที่ 3, ข้าวแกงสุ ๑,๐๐๐ สองพี่น้อง, ของ ,ลุงแบน-ตระกูล, ช่างกลึง อายุ 63 ปี ชาว จ.สุพรรณบุรี เบอร์โทรศัพท์ 08-6393-8359 หมูป่าผัดเผ็ด รสชาติเด็ดขาด หนังหมูเคี้ยวหนึบ เครื่องแกง พริกไทยอ่อน หอมเข้าไส้ ลุงขายข้าวแกงมา 22 ปีแล้ว เมียลุงเป็นแม่ครัวทำสดๆ เสิร์ฟร้อนๆที่แผงเลย ทั้งแกงเขียวหวานไก่ บวบผัดไข่ ไก่ผัดขิง ปลาดุกผัดพริกแกง พะแนงหมู ต้มหน่อไม้ ไข่ตุ๋น สารพัดเมนูกว่า 30 รายการ สนนราคา 1 อย่าง 35 บาท 2 อย่าง 40 บาท 3 อย่าง 50 บาท ใช้วัตถุดิบมีคุณภาพ ไม่ว่าคนไทยหรือชาวต่างชาติขายเท่ากันราคาเดียวไม่มีชาร์จ ลุงแบนแผงใหญ่กล่าวด้วยใจเปี่ยมคุณธรรม,ร้านต่อมา ,ขนมครกชาละวันทอง, ของ, พี่สม-บุญส่ง, อ่างทอง อายุ 48 ปี ชาว จ.อ่างทอง เบอร์โทรศัพท์ 09-8442-5892 ขนมครกเจ้าเดียวในสยามสแควร์ แป้งกรอบ หวานมันหัวกะทิ ขายขนมครกคู่สยามสแควร์มานาน 10 ปี เราใช้ของคุณภาพน้ำตาลปึกอย่างดี หัวกะทิสดใหม่ ขนมครกของเราสูตรร่อนแป้งกรอบ หัวกะทิหวานมัน มีหน้าให้เลือกหลายหน้า ทั้งมะพร้าวอ่อน ข้าวโพด ต้นหอม ขายกล่องละ 30 และ 40 บาท ลูกค้าชาวจีนและญี่ปุ่นชื่นชอบสตรีทฟู้ดส์ แบบไทยๆ แต่ต้องคอยเตือนให้ระวังเรื่องความร้อน เพราะตอนที่ขนมครกประกบกันหัวกะทิด้านในยังระอุความร้อน แนะนำให้ลูกค้าต่างชาติเป่าให้คลายร้อนก่อนทาน พี่สมแนะนำในเรื่องที่คนไทยเองยังพลาด,กล้วยปิ้งหินลาวา, ของ ,น้องบี-ดารารัตน์ ช่างกลึง, อายุ 33 ปี ชาว จ.สุพรรณบุรี กล้วยน้ำว้าห่ามๆ ปิ้งร้อนๆ ราดน้ำกะทิเคี่ยวน้ำตาลและน้ำผึ้งหอมหวานชุ่มฉ่ำ เหตุที่ใช้หินลาวาปิ้งกล้วยเพราะมันไม่มีขี้เถ้า ไม่มีควันฟุ้ง และให้ความร้อนสม่ำเสมอ เหล็กเสียบเป็นสเตนเลสให้ความร้อนภายในกล้วยได้ดีกว่าใช้ไม้ปิ้ง ส่วนกล้วยซื้อมาจากสวนที่ จ.กาญจนบุรี ขายถุงละ 30 บาท นอกยังนี้ยังมีมันสำปะหลังและมันม่วงเผาอีกด้วย น้องบีลูกสาวลุงแบนกล่าวไว้ตามนี้,ร้านสุดท้าย ,ข้าวขาหมูรสดี, ของ ,พี่หนอม-ถนอม เถิงพะวงค์, อายุ 46 ปี เบอร์โทรศัพท์ 08-9443-3999 คากิหนังหนุบ เนื้อขาหมูแน่นชิ้นใหญ่ พริกน้ำส้ม 3 รส อร่อยถูกปาก ขายข้าวขาหมูและคากิมา 22 ปี ใช้ขาหลังเคี่ยวนาน 5 ชั่วโมง ผักกาดดองต้มเคี่ยวน้ำมันหมู ขายจานละ 40 บาท อิ่มจุใจ ทุกวันนี้ถึงกำไรได้น้อยแต่พออยู่ได้ ที่นี่ไม่ได้จำกัดแค่พนักงานห้างสรรพสินค้า หรือพนักงานออฟฟิศ แต่มีนักท่องเที่ยวมาทานมากมาย ส่วนเด็กวัยรุ่นอาจจะน้อย เพราะส่วนใหญ่มักเข้าไปทานในร้านอาหารในห้างมากกว่า เดี๋ยวนี้ขายไม่ดีเหมือนเมื่อก่อน เพราะโรงเรียนกวดวิชาลดน้อยลงไป บริษัทส่วนใหญ่ปรับลดพนักงาน ทำให้พนักงานออฟฟิศลดลงไปด้วย ส่งผลกระทบเป็นลูกโซ่ พี่หนอมชี้ให้เห็นภาวะเศรษฐกิจในย่านสยามสแควร์,นอกจากนี้ ยังมีร้านค้าประมาณ 40 ร้าน อาหารคาวหวาน กาแฟเครื่องดื่มกว่า 40 ร้าน เช่น ปิ๊กรุ่งเรือง ต้มเลือดเศรษฐี สุกี้เงินล้าน, ต้มยำอินเตอร์ ยำวุ้นเส้นต้มยำกุ้ง, ก๋วยเตี๋ยวเจ๊อ้วนผัดไทยข้าวผัด, เจ๊เพ็ญโคตรเนื้อตุ๋นพันล้าน, ร้านส้มตำครกแตก เป็นต้น Food+Plus เปิดวันอังคาร-อาทิตย์ ตั้งแต่ 06.00-18.00 น. หยุดวันจันทร์ 1 วัน ลองไปลิ้มรสอาหารไทยหลากหลายชนิด ทั้งคุ้มค่า คุ้มราคา ซ่อนอยู่ในตรอกเล็กๆนี้ดูนะครับ.,คุณชายแป๊ะ
แหล่งรวมของกินอาหารไทยสตรีทฟู้ดส์ นานาชนิดราว 40 ร้าน มารวมกันไว้ในซอยนี้ Food+Plus ลูกค้าหลักคือ พนักงานในห้างสรรพสินค้า
คุณชายตะลอนชิม,คุณชายแป๊ะ,Food+Plus,สตรีทฟู้ดส์,สยามสแควร์,อาหารไทย